Gubacsi dűlő hulladéklerakata tettenéréssel - Hulladekvadasz.hu
HV · 2018-05-07
#hashtag: #budapest#budapest IX. kerület#tettenérés
A Gubacsi dűlő helyszínéről érkezett egy újabb bejelentés veszélyes és építési hulladéklerakásról. A bejelentő fényes nappal kapta lencsevégre a feltételezett elkövetőt.
A környék korábbi bejelentései ide kattintva tekinthetőek meg, illetve tettenéréssel kapcsolatos posztjainkat ide kattintva olvashatja.
A bejelentő rendszámot is közzétett, akinek feltételezhetően köze van a hulladéklerakáshoz. Ezt személyiségi jogokra hivatkozva itt nem publikáljuk, de az információt az illetékes hatóságoknak kivizsgálás céljából továbbküldjük. Célunk ezzel, hogy megakadályozzuk a további illegális szemetelést, és a környezetünk, nem mellesleg az önkormányzatok megkárosítását!
Jól látható a furgon a fényképen! Elég bátor az illető, hogy ezt így fényes nappal meg merte tenni. / Fotó: hulladekvadasz.hu
“Kedves Hulladékvadászok! 2018. ápr 12-én 15:15 körül feltűnt egy Sötétkék Opel Movano, ***-***, beállt a linkelt helyre, kb 5 percig “csinált valamit”, aztán elhajtott.”
A bejelentés időpontja: 2018.04.18. A bejelentés közel 4 héttel később publikáltuk, aminek oka itt olvasható.
Hulladék jellege: veszélyes, építési.
A GoogleMap képei alapján jól látható, hogy korábban is történtek már illegális hulladéklerakások ezen helyszínen.
Gubacsi dűlő helyszínéről beérkezett bejelentést továbbítjuk az illetékes önkormányzatnak.
Illegális hulladéklerakás akár 5 évig terjedő szabadságvesztéssel büntethető.
Háborús állapotok Zuglóban a Fogarasi út 47-nél (Frissítés)
by info · Published 2017-11-12 · Last modified 2018-01-07